《和蔡肇慎思说家山之胜用其语得诗》
宋代·邓忠臣

野桥随岸架，茅屋依林修。
木落吟霜狖，云晴舞雪鸥。
山屏当户列，瀑布入溪流。
只合樵歌唱，何因得蔡讴。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。